Nefrito kiaušinis

Nefrito kiaušinis – nedidelis, ovalios kiaušinio formos nupoliruotas akmuo, kuris dedamas į makštį dubens dugno raumenų stiprinimui. Nefrito kiaušinis dar žinomas kaip joni kiaušinis arba energetinis kiaušinis.Lilou Mace. The yoni egg. Reveal and release the sacred feminine within. 2018. Nefrito kiaušinis gali būti didelis, vidutinis ir mažas, dažniausiai rekomenduojamas vidutinis dydis. Joni kiaušinis moteriškoms treniruotėms gali būti ir kitokio akmens, pvz., obsidiano, aventurino, rožinio kvarco. Ši sveikatinimo priemonė paprastai priskiriama alternatyviajai medicinai.Mantekas Čija, Reičelė Karlton Abrams. Seksualinės daoistų praktikos moterims. Kaip patirti daugkartinį orgazmą. 2010. Nefrito kiaušinis priskiriamas prie makšties treniruoklių, kurių tyrimus išanalizavus paaiškėjo teigiami pokyčiai šlapimo nelaikymo atžvilgiu lyginant su tik Kegelio pratimų atlikumu be pagalbinių priemonių.Pennycuff, J.F., Wu, C., Iglesia, C. Systematic review and meta-analysis of commercially-available at-home pelvic floor training devices that provide biofeedback for treatment of urinary incontinence. American journal of obstetrics and gynecology. 2020, March, p. 834.

 Istorija 

Nefrito kiaušinio naudojimas, siekiant sustiprinti makštį, atsirado Senovės Kinijoje maždaug prieš 5000 metų. Šios praktikos buvo slaptos, žinomos tik Geltonojo Imperatoriaus rato moterims. Pasakojama, jog Geltonasis Imperatorius siekė ilgaamžiškumo, kad galėtų kuo ilgiau valdyti šalį, sužinojęs iš daosių moterų apie seksualines technikas užrašė jas.Saida Desilets. Investigation of Desilets method and its effect on the psychosexual health of women. A dissertation. 2008. Įsisavinusios šias praktikas moterys pasižymėjo puikia sveikata, o jų seksualiniai organai išlaikė jaunystę. Nors treniruotės su nefrito kiaušiniu daoizmo laikais efektyviai sustiprino tarpvietės raumenis Reay Tannahill. Sex in History. 1980., čigongo atstovai teigia, kad šių pratimų tikslas buvo seksualinę energiją transformuoti į aukštesnę dvasinę energiją.Mantak Chia, Maneewan Chia. Tao gydomoji meilė. Moteriško seksualinio pajėgumo lavinimas. 1997.

 Praktikos paplitimas 

Šiais laikais pirmasis apie nefrito kiaušinį prakalbo daoizmo ir čigongo meistras Mantekas Čija, kuris 1970 metais parašė knygą apie moteriškas seksualines praktikas – gydomąją meilę. Taip įvyko Vakarų pasaulio moterų supažindinimas su nefrito kiaušinio praktika, kuri plačiai pasklido visame pasaulyje.Saida Desilets. Investigation of Desilets method and its effect on the psychosexual health of women. A dissertation. 2008.

Nefrito kiaušinio naudą moterų sveikatai iš psichologinės pusės tyrinėjo Saida Desilets savo daktaro disertacijoje išvysčiusi autorinį Desilets metodą.Saida Desilets. Investigation of Desilets method and its effect on the psychosexual health of women. A dissertation. 2008. Ginekologė Reičelė Carlton Ambrams kartu su meistru Manteku Čija parašė bestselerį „Seksualinės daoistų pratikos moterims: kaip patirti daugkartinį orgazmą“, kuriame dalijosi sėkmingais pacienčių atsiliepimais apie nefrito kiaušinio naudą siekiant ištreniruoti intymius raumenis gilesnio orgazmo patyrimui.Mantekas Čija, Reičelė Karlton Abrams. Seksualinės daoistų praktikos moterims. Kaip patirti daugkartinį orgazmą. 2010. Akušerė-ginekologė Christiane Northrup savo knygoje „Menopauzės išmintis“ rekomenduoja nefrito kiaušinio naudojimą kaip priemonę hormonų subalansavimui Christiane Northtrup. The wisdom of menopause. 2012..

 Šaltiniai 

Kategorija:Tradicinė kinų medicina